**Dôvodová správa**

**B. Osobitná časť**

**K Čl. I**

**K bodu 1**

Legislatívno-technická úprava, precizovanie textu.

**K bodu 2**

Úprava terminológie v súvislosti s transpozíciou smernice /EU 2020/2184 o kvalite vody určenej na ľudskú spotrebu.

**K bodu 3**

Podľa smernice Rady 2013/59/Euratom sa požiadavky na zaistenie bezpečnosti vzťahujú len na rádioaktívne žiariče (1. až 5. kategórie), nie na akýkoľvek rádioaktívny materiál. Úprava je nevyhnutná na zosúladenie zákona č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov s požiadavkami smernice Rady 2013/59/Euratom.

**K bodu 4**

Ustanovením sa precizuje pôvodná úprava a dopĺňa sa ožiarenie prírodným rádioaktívnym materiálom, v ktorom obsah rádionuklidov bol zvýšený technologickým procesom. Táto činnosť vedúca k ožiareniu v súčasnom znení zákona č. 87/2018 Z. z. o radiačnej ochrane a o zmene a doplnení niektorých zákonov chýbala.

**K bodu 5**

Ustanovením sa dopĺňa definícia činnosti v prostredí s prírodným ionizujúcim žiarením, ktorá v súčasnom znení zákona č. 87/2018 Z. z. o radiačnej ochrane a o zmene a doplnení niektorých zákonov chýbala.

**K bodu 6**

Úpravou § 2 ods. 1 písm. ag) sa precizuje doterajšie znenie vzhľadom na jeho nepresnosť a nesúlad s požiadavkami smernice Rady 2013/59/Euratom. Navrhované znenie je v súlade s terminológiou využívanou aj pre iné rizikové fyzikálne faktory.

**K bodu 7**

Ustanovením sa precizuje pôvodná úprava a dopĺňa sa definícia pracoviska s ožiarením radónom, ktorá v súčasnom znení zákona č. 87/2018 Z. z. o radiačnej ochrane a o zmene a doplnení niektorých zákonov chýbala.

**K bodu 8**

Ustanovením sa precizuje pôvodná úprava a dopĺňa sa definícia technologicky upraveného rádioaktívneho prírodného materiálu, ktorá v súčasnom znení zákona č. 87/2018 Z. z. o radiačnej ochrane a o zmene a doplnení niektorých zákonov chýbala.

**K bodu 9**

Ustanovením sa precizuje pôvodná úprava a dopĺňa sa definícia rádioaktívneho rezídua, ktorá v súčasnom znení zákona č. 87/2018 Z. z. o radiačnej ochrane a o zmene a doplnení niektorých zákonov chýbala.

**K bodu 10**

Ustanovením sa precizuje pôvodná úprava a dopĺňa sa definícia rádiologických ukazovateľov v stavebnom materiáli, ktorá v súčasnom znení zákona č. 87/2018 Z. z. o radiačnej ochrane a o zmene a doplnení niektorých zákonov chýbala.

**K bodu 11**

Ustanovením sa presúvajú kompetencie Úradu verejného zdravotníctva Slovenskej republiky ako územne príslušného orgánu štátnej správy v oblasti radiačnej ochrany v územnom obvode Trnavského kraja a Trenčianskeho kraja na Regionálny úrad verejného zdravotníctva so sídlom v Nitre. Zmena je nevyhnutná pre posilnenie nezávislého postavenia Úradu verejného zdravotníctva Slovenskej republiky ako druhostupňového odvolacieho orgánu.

**K bodu 12**

Ustanovením sa upravuje nesprávny názov Regionálneho úradu verejného zdravotníctva Bratislava hlavné mesto so sídlom v Bratislave.

**K bodu 13**

Ustanovením sa ustanovujú kompetencie Regionálneho úradu verejného zdravotníctva so sídlom v Nitre ako územne príslušného orgánu štátnej správy v oblasti radiačnej ochrany v územnom obvode Trnavského kraja a Trenčianskeho kraja. Zmena je nevyhnutná pre posilnenie nezávislého postavenia Úradu verejného zdravotníctva Slovenskej republiky ako odvolacieho orgánu.

**K bodu 14**

Legislatívno-technická úprava súvisiaca so zmenou § 4 ods. 2, kde sa vypúšťa písmeno a).

**K bodu 15**

Ustanovením sa precizuje pôvodná úprava, ktorá je nevyhnutná pre plnenie článku 76 smernice Rady 2013/59/Euratom, ktorým bola členským štátom uložená povinnosť zabezpečiť, aby boli regulačné orgány oddelené od prevádzkovateľov zdrojov ionizujúceho žiarenia, aby sa zabezpečila účinná nezávislosť od nenáležitého vplyvu pri vykonávaní ich regulačných funkcií.

**K bodu 16 a 17**

Ustanovením sa precizuje pôvodná úprava.

**K bodu 18**

Ustanovením sa dopĺňa kompetencia Ministerstva zdravotníctva Slovenskej republiky určovať zásadné smery pri zabezpečovaní a poskytovaní zdravotnej starostlivosti obyvateľstvu v súvislosti s chorobami z ožiarenia.

**K bodu 19**

Ustanovením sa precizuje pôvodná úprava.

**K bodu 20**

Ustanovenie upravuje výkon štátneho dozoru nad činnosťami vedúcimi k ožiareniu, ktoré boli v zmysle legislatívne zavedeného odstupňovaného prístupu oznámené, a pre ktoré chýbala požiadavka podliehať štátnemu dozoru v oblasti radiačnej ochrany podľa zákona č. 87/2018 Z. z. o radiačnej ochrane a o zmene a doplnení niektorých zákonov.

**K bodu 21**

Legislatívno-technická úprava, precizovanie textu.

**K bodu 21**

Ustanovenie upravuje kompetenciu orgánov radiačnej ochrany meniť a zrušovať povolenia (podľa § 31), ktoré vydali, ak dochádza k závažnému alebo opakovanému porušovaniu všeobecne záväzných právnych predpisov, alebo ak o zmenu alebo zrušenie držiteľ povolenia požiada príslušný orgán radiačnej ochrany, ktorý povolenie vydal.

**K bodu 23**

Ustanovenie upravuje povinnosť príslušných orgánov štátnej správy v oblasti radiačnej ochrany vydať potvrdenie fyzickým osobám – podnikateľom alebo právnickým osobám, ktoré v zmysle legislatívne zavedeného odstupňovaného prístupu oznámili plánované vykonávanie činnosti v kontrolovaných pásmach prevádzkovateľa na účel zaistenia radiačnej ochrany externých pracovníkov.

**K bodu 24**

Ustanovenie precizuje kompetenciu Úradu verejného zdravotníctva Slovenskej republiky posudzovať návrhy na biomedicínsky výskum, ak je spojený s lekárskym ožiarením. Úprava je nevyhnutná pre naplnenie ustanovení smernice Rady 2013/59/Euratom, ktorá ustanovuje povinnosť regulovať lekárske ožiarenie osôb, ktoré dobrovoľne podstupujú lekárske ožiarenie v rámci biomedicínskeho výskumu.

**K bodu 25**

Technická úprava súvisiaca s potrebou využívania správnej odbornej terminológie.

**K bodu 26**

Legislatívno-technická úprava, precizovanie textu.

**K bodu 27**

Dopĺňajú sa úlohy a kompetencie Úradu verejného zdravotníctva Slovenskej republiky na účel zaistenia radiačnej ochrany externých pracovníkov pracujúcich v kontrolovaných pásmach prevádzkovateľa jadrových zariadení na území Slovenskej republiky.

**K bodu 28**

Precizovanie textu týkajúceho sa aktivácie pohotovostných zložiek radiačnej monitorovacej siete v núdzovej situácii a doplnenie úloh a kompetencií Úradu verejného zdravotníctva Slovenskej republiky súvisiace s monitorovaním radiačnej situácie, poskytovaním platených služieb verejnosti, ako aj bezplatných služieb, ktoré bude vykonávať v rámci implementácie schváleného Národného akčného radónového plánu Slovenskej republiky na roky 2022 – 2026. Upravené kompetencie príslušných orgánov radiačnej ochrany predstavujú len súpis činností, ktoré tieto subjekty v aplikačnej praxi aj v súčasnosti vykonávajú v súvislosti s poskytovaním platených služieb verejnosti. Uvedené nie je definované ako povinnosť, ale kompetencia, p**rávomoc, okruh pôsobnosti, rozsah právomoci, príslušnosť po odbornej stránke** Úradu verejného zdravotníctva Slovenskej republiky a príslušných regionálnych orgánov radiačnej ochrany. Vplyv bezplatných služieb, ktoré budú poskytovať orgány radiačnej ochrany v rámci implementácie Národného akčného radónového plánu Slovenskej republiky na roky 2022 – 2026 bol vyčíslený v doložke vybraných vplyvov k tomuto materiálu a bol schválený vládou Slovenskej republiky 19. januára 2022.

**K bodu 29**

Ustanovením sa opravuje pôvodná nesprávna úprava a zdôrazňuje sa dôležitosť nezastupiteľného postavenia Ministerstva financií Slovenskej republiky ako stakeholder-a podieľajúceho sa na plnení úloh vyplývajúcich z aktualizácií Národného akčného radónového plánu Slovenskej republiky.

**K bodu 30**

Úpravou sa dáva ustanovenie do súladu s terminológiou (radiačná ochrana) definovanou v smernici Rady 2013/59/Euratom a v § 2 zákona č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov.

**K bodu 31**

Dopĺňa sa kompetencia Úradu verejného zdravotníctva Slovenskej republiky regulovať ožiarenie radónom a podieľať sa na informovaní a vzdelávaní odborníkov.

**K bodu 32**

Úprava ustanovenia je nevyhnutná z dôvodu presunu kompetencií Úradu verejného zdravotníctva Slovenskej republiky v Trnavskom kraji a Trenčianskom kraji na Regionálny úrad verejného zdravotníctva so sídlom v Nitre.

**K bodu 33**

Ustanovenie upravuje povinnosť príslušných orgánov štátnej správy v oblasti radiačnej ochrany vykonávať štátny dozor v oblasti radiačnej ochrany nad činnosťami, ktoré v zmysle legislatívne zavedeného odstupňovaného prístupu boli oznámené ako plánované vykonávanie činnosti v kontrolovaných pásmach prevádzkovateľa na účel zaistenia radiačnej ochrany externých pracovníkov.

**K bodu 34**

Ustanovenie upravuje povinnosť príslušných orgánov štátnej správy v oblasti radiačnej ochrany vykonávať štátny dozor v oblasti radiačnej ochrany nad činnosťami, ktoré v zmysle legislatívne zavedeného odstupňovaného prístupu boli oznámené ako plánované vykonávanie činnosti v prostredí s prírodným ionizujúcim žiarením na účel zaistenia radiačnej ochrany pracovníkov.

**K bodu 35**

Ustanovenie upravuje kompetenciu orgánov radiačnej ochrany meniť a zrušovať povolenia (podľa § 31), ktoré vydali, ak dochádza k závažnému alebo opakovanému porušovaniu všeobecne záväzných právnych predpisov, alebo ak o zmenu alebo zrušenie držiteľ povolenia požiada príslušný orgán radiačnej ochrany, ktorý povolenie vydal.

**K bodu 36**

Ustanovenie upravuje kompetenciu orgánov radiačnej ochrany meniť a zrušovať rozhodnutia o registrácii (podľa § 27), ktoré vydali, ak dochádza k závažnému alebo opakovanému porušovaniu všeobecne záväzných právnych predpisov, alebo ak o zmenu alebo zrušenie držiteľ rozhodnutia o registrácii požiada príslušný orgán radiačnej ochrany, ktorý rozhodnutie o registrácii vydal.

**K bodu 37**

Ustanovenie upravuje povinnosť príslušných orgánov štátnej správy v oblasti radiačnej ochrany evidovať činnosti, ktoré v zmysle legislatívne zavedeného odstupňovaného prístupu boli oznámené ako plánované vykonávanie činnosti v prostredí s prírodným ionizujúcim žiarením na účel zaistenia radiačnej ochrany pracovníkov.

**K bodu 38**

Ustanovenie upravuje povinnosť príslušných orgánov štátnej správy v oblasti radiačnej ochrany vydať potvrdenie fyzickým osobám – podnikateľom alebo právnickým osobám, ktoré v zmysle legislatívne zavedeného odstupňovaného prístupu oznámili plánované vykonávanie činnosti.

**K bodu 39**

Úprava ustanovenia je precizovaním textu na účel zaistenia radiačnej ochrany a obmedzenie ožiarenia radónom v pobytových priestoroch.

**K bodu 40**

Úprava ustanovenia je precizovaním textu na účel zaistenia radiačnej ochrany a obmedzenie ožiarenia radónom. Uvedené je v súlade s terminológiou definovanou v smernici Rady 2013/59/Euratom a v § 2 zákona č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov.

**K bodu 41**

Úprava ustanovenia je precizovaním textu. Podrobnosti o činnosti radiačnej monitorovacej siete a stále a pohotovostné zložky sú definované vo vyhláške Ministerstva zdravotníctva Slovenskej republiky č. 96/2018 Z. z., ktorou sa ustanovujú podrobnosti o činnosti radiačnej monitorovacej siete.

**K bodu 42**

Precizovanie textu týkajúceho sa zložiek radiačnej monitorovacej siete a doplnenie úloh a kompetencií regionálnych úradov verejného zdravotníctva Slovenskej republiky súvisiace s monitorovaním radiačnej situácie, poskytovaním platených služieb verejnosti, ako aj bezplatných služieb, ktoré budú poskytovať v rámci implementácie schváleného Národného akčného radónového plánu Slovenskej republiky na roky 2022 – 2026. Upravené kompetencie príslušných orgánov radiačnej ochrany predstavujú len súpis činností, ktoré tieto subjekty v aplikačnej praxi aj v súčasnosti vykonávajú v súvislosti s poskytovaním platených služieb verejnosti a monitorovania radiačnej situácie na území Slovenskej republiky.

**K bodu 43**

Dopĺňa sa kompetencia regionálnych úradov verejného zdravotníctva podľa § 4 ods. 2 regulovať ožiarenie radónom a podieľať sa na informovaní a vzdelávaní odborníkov.

**K bodu 44**

Doplnenie kompetencií orgánov radiačnej ochrany mimo rezortu zdravotníctva vykonávať štátny dozor v oblasti radiačnej ochrany nad poskytovanými službami dôležitými z hľadiska radiačnej ochrany, ktoré sú vykonávané na základe vydaných rozhodnutí o registrácií alebo povolení, ktoré vydali orgány radiačnej ochrany mimo rezortu zdravotníctva.

**K bodu 45**

Ustanovenie upravuje kompetenciu orgánov radiačnej ochrany mimo rezortu zdravotníctva meniť a zrušovať povolenia (podľa § 31), ktoré vydali, ak dochádza k závažnému alebo opakovanému porušovaniu všeobecne záväzných právnych predpisov, alebo ak o zmenu alebo zrušenie držiteľ povolenia požiada príslušný orgán radiačnej ochrany mimo rezortu zdravotníctva, ktorý povolenie vydal.

**K bodu 46**

Ustanovenie upravuje kompetenciu orgánov radiačnej ochrany mimo rezortu zdravotníctva meniť a zrušovať rozhodnutia o registrácii (podľa § 27), ktoré vydali, ak dochádza k závažnému alebo opakovanému porušovaniu všeobecne záväzných právnych predpisov, alebo ak o zmenu alebo zrušenie držiteľ rozhodnutia o registrácii požiada príslušný orgán radiačnej ochrany mimo rezortu zdravotníctva, ktorý rozhodnutie o registrácii vydal.

**K bodu 47**

Úprava ustanovenia je precizovaním textu a je v súlade s terminológiou definovanou v smernici Rady 2013/59/Euratom a v § 2 zákona č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov.

**K bodu 48**

Ustanovenie upravuje kompetenciu Ministerstva dopravy a výstavby Slovenskej republiky meniť a zrušovať povolenia (podľa § 31), ktoré vydalo, ak dochádza k závažnému alebo opakovanému porušovaniu všeobecne záväzných právnych predpisov, alebo ak o zmenu alebo zrušenie držiteľ povolenia požiada Ministerstvo dopravy a výstavby Slovenskej republiky, ktoré povolenie vydalo.

**K bodu 49**

Úprava ustanovenia je precizovaním textu. Ministerstvo dopravy a výstavby Slovenskej republiky je jedinou inštitúciou na území Slovenskej republiky, ktorá eviduje údaje týkajúce sa schválených typov obalových súborov.

**K bodu 50**

Úprava ustanovenia je precizovaním textu a je v súlade s terminológiou definovanou v smernici Rady 2013/59/Euratom a v § 2 zákona č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov. Zároveň dáva do súladu kompetencie Ministerstva dopravy a výstavby Slovenskej republiky s kompetenciami Úradu verejného zdravotníctva Slovenskej republiky, ktoré sú definované v § 6.

**K bodu 51**

Úprava ustanovenia je precizovaním textu a je v súlade s požiadavkami a terminológiou definovanou v smernici Rady 2013/59/Euratom.

**K bodu 52**

Ustanovením sa posilňujú kompetencie Ministerstva dopravy a výstavby Slovenskej republiky vo veci schvaľovania obalových súborov na prepravu rádioaktívnych materiálov. Aktuálne túto kompetenciu nemá žiadny orgán radiačnej ochrany, čo spôsobuje komplikácie prepravcom rádioaktívnych materiálov. A zároveň sa posilňujú kompetencie Ministerstva dopravy a výstavby Slovenskej republiky vo veci posudzovania bezpečnostných plánov na prepravu.

**K bodu 53**

Ustanovenie upravuje kompetenciu Ministerstva obrany Slovenskej republiky meniť a zrušovať povolenia (podľa § 31), ktoré vydalo, ak dochádza k závažnému alebo opakovanému porušovaniu všeobecne záväzných právnych predpisov, alebo ak o zmenu alebo zrušenie držiteľ povolenia požiada Ministerstvo obrany Slovenskej republiky, ktoré povolenie vydalo.

**K bodu 54**

Legislatívno-technická úprava. Zosúladenie terminológie s § 2 zákona č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a rozdelenie textu do dvoch bodov pre lepšiu prehľadnosť.

**K bodu 55 až 57**

Technická úprava textu, precizovanie terminológie, ktorá je v súlade s novovytváranými informačnými systémami úradov verejného zdravotníctva.

**K bodu 58**

Tieto údaje sa evidujú a archivujú v centrálnom registri dávok Úradu verejného zdravotníctva Slovenskej republiky až do veku 75 rokov monitorovaného pracovníka na účel prípadného využitia pri posudzovaní chorôb z ožiarenia. Informácie o distribúcii dávok aj podľa pohlavia vyžadujú medzinárodné organizácie ako napríklad UNSCEAR. Rozsah údaj sa nerozširuje, iba sa popisuje skutočný stav v oblasti spracovávania údajov.

**K bodu 59**

Odsek sa vypúšťa z dôvodu nadbytočnosti.

**K bodu 60 a 61**

Technická úprava textu, precizovanie terminológie, ktorá je v súlade s novovytváranými informačnými systémami úradov verejného zdravotníctva.

**K bodu 62**

Precizovanie textu, doplnenie zoznamu dotknutých osôb, ktorý je určený potrebami radiačnej ochrany.

**K bodu 63 a 64**

Technická úprava textu, zosúladenie terminológie s § 2 zákona č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov.

**K bodu 65**

Legislatívno-technická úprava textu. Písmená e) až g) je nevyhnutné vypustiť, aby bol text v súlade s novovytváranými informačnými systémami úradov verejného zdravotníctva a možnými spôsobmi a cestami informovania verejnosti s využitím rôznych portálov. Text z týchto písmen je presunutý do § 12 ods. 2 aj s uvedením spôsobu ich zverejňovania.

**K bodu 66**

Legislatívno-technická úprava textu, precizovanie textu, aby bol v súlade s novovytváranými informačnými systémami úradov verejného zdravotníctva a možnými spôsobmi a cestami informovania verejnosti. Zároveň dochádza k rozširovaniu škály informácií, ktoré bude príslušný orgán radiačnej ochrany zverejňovať v rámci transparentnej komunikácie s verejnosťou. Zverejňovanie údajov bude v súlade s  NariadenímEurópskeho parlamentu a Rady (EÚ) 2016/679 a pravidlom minimalizácie spracúvania osobných údajov. Zverejňovať je potrebné také údaje, ktoré umožnia občanom vyhľadať si službu dôležitú z hľadiska radiačnej ochrany ak majú o ňu záujem. Napríklad: Názov organizácie, Sídlo organizácie IČO/IČ DPH, Číslo povolenia, Dátum vydania povolenia, Doba platnosti povolenia a ktoré rádiologické ukazovatele konkrétne laboratórium stanovuje.

**K bodu 67 a 68**

Legislatívno-technická úprava textu.

**K bodu 69**

Precizovanie textu, pretože je nevyhnutné špecifikovať, že účastník biomedicínskeho výskumu sa považuje za osobu podstupujúcu lekárske ožiarenie, na ktorú sa vzťahujú medzné dávky na účel zaistenia jej radiačnej ochrany a obmedzenia ožiarenia.

**K bodu 70 a 71**

Precizovanie textu. Už z definície existujúcej situácie ožiarenia vyplýva, že pokrýva situáciu ožiarenia, ktorá je následkom núdzovej situácie ožiarenia alebo už existuje v čase, keď sa rozhoduje o jej regulovaní, prípadne o prijímaní opatrení. Nové znenie je v súlade s terminológiou používanou pre rôzne situácie ožiarenia.

**K bodu 72**

Precizovanie textu. Navrhované znenie je v súlade s požiadavkami smernice Rady 2013/59/Euratom, ktorá vyžaduje od členských krajín stanovenie referenčných úrovní pre riešenie núdzových situácií aj existujúcich situácií ožiarenia, ktoré je nutné využívať v stratégiách riešenia núdzových situácií.

**K bodu 73**

Precizovanie textu. Referenčné úrovne sú ustanovené v odseku 3 tohto ustanovenia a sú vyjadrené efektívnou dávkou. Na účel zaistenia radiačnej ochrany a obmedzenia ožiarenia sa využívajú hodnoty efektívnych dávok.

**K bodu 74**

Upresňujú sa povinnosti fyzickej osoby - podnikateľa alebo právnickej osoby, ktoré majú v úmysle vykonávať činnosť vedúcu k ožiareniu alebo poskytovať službu dôležitú z hľadiska radiačnej ochrany.

 **K bodu 75**

Legislatívno-technická úprava textu.

**K bodu 76**

Požiadavky na oznamovanie vykonávania činnosti vedúcej k ožiareniu, ktorá je v súlade s prijatým odstupňovaným prístupom sa vzťahuje aj na zariadenia obsahujúce uzavretý rádioaktívny žiarič.

**K bodu 77**

Legislatívno-technická úprava textu.

**K bodu 78**

Doplnenie povinnosti uviesť v oznámení aj meno, priezvisko, kontaktné údaje osoby zodpovednej za vykonávanie oznámenej činnosti. Uvedené je nevyhnutné pre potreby zistenia radiačnej ochrany.

**K bodu 79**

Navrhovaná úprava dáva možnosť zamestnávateľovi externých pracovníkov mať určeného odborného zástupcu, prípadne určiť pre plnenie úloh súvisiacich so zabezpečením radiačnej ochrany iného pracovníka.

**K bodu 80 až 83**

Úprava nesprávnych odkazov a precizovanie textu.

**K bodu 84**

Pre používanie veterinárneho röntgenového prístroja bolo ustanovené samostatné písmeno. Požiadavky na používanie veterinárneho röntgenového prístroja sú v súlade s novými informačnými systémami úradov verejného zdravotníctva.

**K bodu 85**

Ustanovené bolo samostatné písmeno pre používanie veterinárneho röntgenového prístroja.

**K bodu 86**

Legislatívno-technická úprava textu.

**K bodu 87**

Doplnenie dvoch nových služieb dôležitých z hľadiska radiačnej ochrany, ktoré sú nevyhnutné k plneniu stratégií Národného akčného radónového plánu, a rovnako na regulovanie ožiarenie z prírodných zdrojov ionizujúceho žiarenia vrátane radónu.

**K bodu 88 a 89**

Legislatívno-technická úprava textu. Pôvodné ustanovenia boli v rozpore s požiadavkami ustanovenými v ďalších ustanoveniach.

**K bodu 90**

Legislatívno-technická úprava textu.

**K bodu 91**

Navrhovaná úprava je v súlade so štruktúrou rozhodnutí o registrácií, ktoré vydávajú príslušné orgány radiačnej ochrany.

**K bodu 92**

Precizovanie textu. Požiadavka spĺňať kritérium odbornej spôsobilosti sa nevzťahuje na odborného garanta.

**K bodu 93 až 95**

Legislatívno-technická úprava textu, precizovanie textu.

**K bodu 96 až 98**

Navrhovaná úprava je v súlade so štruktúrou rozhodnutí, ktoré vydávajú príslušné orgány radiačnej ochrany.

**K bodu 99 a 100**

Precizovanie textu.

**K bodu 101**

Doplnené odseky dávajú povinnosti držiteľov povolení príslušných orgánov radiačnej ochrany do súladu s povinnosťami držiteľov rozhodnutí o registrácií vydaných príslušnými orgánmi radiačnej ochrany. Navrhované ustanovenie ukladá rovnako prísne požiadavky aj pre orgány radiačnej ochrany, ak chcú vykonávať stanovovania uvedené v § 29 zákona.

**K bodu 102**

Legislatívno-technická úprava textu. Precizovanie textu.

**K bodu 103**

Doplnené ustanovenia umožňujú príslušným orgánom radiačnej ochrany vydávať, resp. meniť rozhodnutie z vlastného podnetu.

**K bodu 104**

Legislatívno-technická úprava textu. Precizovanie textu.

**K bodu 105 a 106**

Povolenie Úradu verejného zdravotníctva Slovenskej republiky je potrebné nielen na výrobu zdroja ionizujúceho žiarenia, ale aj na výrobu technologického zariadenia, ktorej súčasťou je inštalácia zdroja ionizujúceho žiarenia na účel zaistenia radiačnej ochrany. Upresňuje sa znenie ustanovenia v oblasti povoľovania servisnej činnosti pre generátory žiarenia.

**K bodu 107**

Úprava ustanovenia, ktoré definuje rozsah činností vyžadujúcich povolenie na prevádzku ožarovačov obsahujúcich uzavretý žiarič. Povolenie príslušného orgánu radiačnej ochrany je potrebné aj pre používanie zdrojov ionizujúceho žiarenia na ožarovanie krvi.

**K bodu 108**

Úprava ustanovenia. Dočasné pracovisko a zriadenie dočasného pracoviska sa musí diať vždy len na vopred špecifikovanom a označenom mieste.

**K bodu 109**

Precizovanie ustanovenia. Legislatívno-technická úprava.

**K bodu 110**

Doplnenie možnosti získať povolenie príslušného orgánu radiačnej ochrany aj na uvoľňovanie rádioaktívnych látok z pracovísk s prírodným rádioaktívnym materiálom, ktorý neobsahuje významné množstvo rádionuklidov iného ako prírodného pôvodu a zároveň ktorý nie je vyňatý spod administratívnej kontroly vrátane rádioaktívneho materiálu, v ktorom objemová aktivita alebo hmotnostná aktivita prírodných rádionuklidov bola zvýšená technologickým procesom. Uvedené je v súlade s medzinárodnými štandardami.

**K bodu 111**

Precizovanie ustanovenia. Legislatívno-technická úprava.

**K bodu 112**

Definícia požiadavky na vzdelanie odborného garanta.

**K bodu 113**

Precizovanie textu, legislatívno-technická úprava.

**K bodu 114**

Na poskytovanie služby dôležitej z hľadiska radiačnej ochrany sa vzťahuje požiadavka mať určeného odborného garanta, preto je jeho meno potrebné uviesť v žiadosti.

**K bodu 115 a 116**

Precizovanie údajov, ktoré je nevyhnutné uviesť v žiadosti o získanie rozhodnutia príslušného orgánu radiačnej ochrany.

**K bodu 117**

Precizovanie údajov vzťahujúcich sa na vysokoaktívne žiariče. Vysokoaktívne žiariče s krátkym polčasom premeny sú vymieňané kus za kus a ich likvidácia sa nevyžaduje.

**K bodu 118**

Zosúladenie terminológie s medzinárodnými predpismi.

**K bodu 119**

Precizovanie ustanovenia.

**K bodu 120**

Upresnenie údajov, ktoré je nevyhnutné uviesť v žiadosti o získanie rozhodnutia príslušného orgánu radiačnej ochrany, prípadne jeho zmeny.

**K bodu 121**

Dopĺňa sa ustanovenie podmieňujúce začatie vykonávanie činnosti vedúcej k ožiareniu a poskytovanie služby dôležitej z hľadiska radiačnej ochrany nadobudnutím právoplatnosti povolenia a upresňujú sa požiadavky na odborného garanta pre službu poskytovania odbornej prípravy a aktualizačnej odbornej prípravy v rezorte dopravy.

**K bodu 122**

Upresňujú sa požiadavky na doloženie dokladov odôvodňujúcich vykonanie zmeny rozhodnutia.

**K bodu 123**

Doplnené ustanovenia dávajú kompetenciu príslušným orgánom radiačnej ochrany vydávať, alebo meniť rozhodnutie na vykonávanie činnosti vedúcej k ožiareniu aj z vlastného podnetu.

**K bodu 124**

Precizovanie ustanovenia.

**K bodu 125**

Dopĺňajú sa dve ustanovenia, ktoré sú v súlade s § 6, ktorý ustanovuje, že Úrad verejného zdravotníctva Slovenskej republiky posudzuje organizačné zmeny v jadrových zariadeniach a aj medzné dávky externých pracovníkov na účel zaistenia ich radiačnej ochrany. Na účel zaistenia vysokej úrovne radiačnej ochrany pracovníkov jadrových zariadení je nevyhnutné zabezpečiť materiálne aj technicky zriadený útvar radiačnej ochrany. Akékoľvek zmeny, ktoré by mohli ovplyvniť úroveň radiačnej ochrany, alebo zmeny oproti stavu, ktorý bol deklarovaný v správnom konaní pri vydávaní povolenia na vykonávanie činnosti vedúcej k ožiareniu, je potrebné posúdiť.

**K bodu 126 až 129**

Precizovanie textu a doplnenie kompetencie príslušných regionálnych úradov verejného zdravotníctva posudzovať návrhy na zriadenie pracovísk, na ktorých sa vykonávajú činnosti vedúce ožiareniu, ktoré sú autorizované príslušnými regionálnymi úradmi verejného zdravotníctva na účel zaistenia radiačnej ochrany obyvateľstva. Oprava nesprávneho odkazu.

**K bodu 130**

Ustanovenie upravuje kompetenciu Ministerstva dopravy a výstavby Slovenskej republiky rozhodovať o návrhoch na schválenie typov obalových súborov na prepravu rádioaktívnych materiálov s výnimkou jadrových materiálov.

**K bodu 131**

Ožiareniu obyvateľstva môžu prispievať rôzne komodity vrátane spotrebných výrobkov s pridaným rádionuklidov. Z uvedeného dôvodu je potrebné ožiarenie regulovať jednoznačným posúdením a odôvodnením pridávania rádionuklidov do spotrebných výrobkov. Navrhované znenie precizuje text pre jeho lepšiu zrozumiteľnosť.

**K bodu 132**

Precizovanie textu. Navrhované znenie je v súlade s terminológiou definovanou v § 2 tohto zákona.

**K bodu 133**

Oprava nesúladu s § 27 ods. 2 zákona.

**K bodu 134 a 135**

Zjednodušenie a precizovanie textu. Skúšky zdrojov ionizujúceho žiarenia v závislosti od typu zdroja sú definované v samostatných ustanoveniach zákona.

**K bodu 136**

Právne predpisy Slovenskej republiky v oblasti radiačnej ochrany nedefinujú inštitucionálny rádioaktívny odpad. Podľa medzinárodných odporúčaní, a rovnako podľa zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov sú rádioaktívne odpady akékoľvek nevyužiteľné materiály v plynnej, kvapalnej alebo pevnej forme, ktoré pre obsah rádionuklidov v nich alebo pre úroveň ich kontaminácie rádionuklidmi nemožno uviesť do životného prostredia bez ohľadu na ich pôvod.

**K bodu 137**

Ustanovenie upresňuje požiadavky na držiteľa registrácie a držiteľa povolenia týkajúce sa zabezpečenia informovania, školenia a aktualizačnej odbornej prípravy pracovníkov, osôb vykonávajúcich sústavný dohľad a odborného garanta.

**K bodu 138**

Ustanovenie upresňuje požiadavky na prevádzkovateľa pred ukončením prevádzky s otvoreným žiaričom.

**K bodu 139**

Doplnenie rozsahu oznamovacích povinností držiteľov registrácií a povolení o oznámenie o zrušení pracoviska a o oznámenie o nadobudnutí zdroja ionizujúceho žiarenia alebo odovzdanie inej osobe. Uvedené sa požaduje na účel zaistenia radiačnej ochrany a zabránenie potenciálnemu zneužitiu zdroja ionizujúceho žiarenia, keď sa stane nepoužívaným, alebo v čase, keď dôjde k zrušeniu pracoviska.

**K bodu 140**

Úprava rozsahu oznamovacích povinností držiteľov registrácií a povolení vydaných príslušným regionálnym úradom alebo príslušným orgánom radiačnej ochrany. Podmienky oznamovania do centrálneho registra dávok, ktoré je v predvetí sú definované v § 69, avšak podmienky oznamovania do centrálneho registra zdrojov ionizujúceho žiarenia sú definované v § 107.

**K bodu 141**

Definícia povinnosti pre držiteľov registrácie na poskytovanie služieb podľa § 25 ods. 2 písm. d), povinne bezodkladne informovať vlastníka budovy a príslušný regionálny úrad o zvýšenom riziku prenikania radónu do budovy, ak zistí prekročenie referenčnej úrovne objemovej aktivity radónu 300 Bq.m-3 za kalendárny rok na účel zaistenia radiačnej ochrany osôb zdržiavajúcich sa v týchto priestoroch. Údaje budú využité na hodnotenie ožiarenia obyvateľstva.

**K bodu 142**

Vypúšťa sa povinnosť držiteľov povolenia na prevádzku jadrového zariadenia oznamovať organizačné zmeny.

**K bodu 143**

Precizovanie terminológie.

**K bodu 144**

Upravené ustanovenie zdôrazňuje potrebu používať pridelené osobné dozimetre. Uvedená povinnosť sa týka pracovníkov, ktorí môžu byť pri vykonávaní svojej pracovnej činnosti vystavení ožiareniu, a na ktorých sa vzťahujú požiadavky o osobnom monitorovaní, ktoré sú definované týmto zákonom.

**K bodu 145**

Implementácia požiadaviek Európskej komisie uvedených vo formálnom oznámení č. C (2020) 6976 final.

**K bodu 146 a 147**

Upravené ustanovenie zdôrazňuje potrebu a povinnosť prevádzkovateľov kontrolovaných pásiem zabezpečiť externým pracovníkom rovnakú úroveň radiačnej ochrany a rovnaký rozsah poskytovaných informácií na účel zabezpečenia radiačnej ochrany ako pracovníkom, ktorí sú zamestnancami prevádzkovateľa.

**K bodu 148**

Ustanovenie upresňuje, kto je povinný vykonávať informovanie a robiť záznamy.

**K bodu 149**

Skúšky zdrojov ionizujúceho žiarenia v závislosti od typu zdroja sú definované v samostatných paragrafoch zákona. Povinnosť kontrolovať skúšky zdrojov ionizujúceho žiarenia sa vzťahuje na všetky skúšky definované v § 85.

**K bodu 150**

Úprava nesprávneho odkazu.

**K bodu 151 až 152**

Legislatívno-technická úprava, precizovanie textu.

Podmienky pre získanie odbornej spôsobilosti sú definované v štatúte komisie.

**K bodu 153**

Nové ustanovenia upresňujú posudzovanie odbornej spôsobilosti a definujú podmienky na uznávanie odbornej spôsobilosti získanej v zahraničí – v inom členskom štáte alebo štáte, ktorý je zmluvnou stranou Dohody o Európskom hospodárskom priestore alebo Švajčiarskej konfederácie, čo je v súlade so smernicou Rady o voľnom pohybe tovarov a služieb. Upresňuje sa postup vydávania osvedčení o odbornej spôsobilosti.

**K bodu 154**

Precizovanie požiadavky absolvovať aktualizačnú odbornú prípravu, ktorá je podmienkou pre vykonávanie funkcie osoby s priamou zodpovednosťou.

**K bodu 155**

Nové znenie § 51 je precizovaním textu súvisiacim so zmenou prístupu k inštitúcii „expert na radiačnú ochranu“ a jednoznačne definuje kritériá, ktoré sa na tento inštitút vzťahujú.

**K bodu 156**

Precizovanie textu. Uznávanie dokladov, oprávnení alebo certifikátov, nielen odbornej spôsobilosti je v súlade s požiadavkami smernice Rady o voľnom pohybe tovarov a služieb.

**K bodu 157**

Navrhovaná úprava je nevyhnutná v súvislosti so zmenou prístupu k inštitúcii „expert na radiačnú ochranu“ a so súvisiacimi zmenami v § 51.

**K bodu 158**

Dopĺňa sa nový odsek 5, ktorý umožňuje držiteľom autorizačných dokumentov (registrácií alebo povolení) stanovovať osobné dávky pracovníkov vystavených ožiareniu radónom iného členského štátu alebo štátu, ktorý je zmluvnou stranou Dohody o Európskom hospodárskom priestore alebo Švajčiarskej konfederácie požiadať Úrad verejného zdravotníctva Slovenskej republiky o uznanie tejto spôsobilosti/autorizačného dokumentu. Uvedené je v súlade so smernicou Rady o voľnom pohybe tovarov a služieb.

**K bodu 159**

Nové znenie § 53 jednoznačne definuje procesy súvisiace s odbornou prípravou a aktualizačnou odbornou prípravou. Ich cieľom je odovzdanie odborných znalostí osobám, ktoré budú vykonávať funkciu odborného zástupcu alebo osoby poverenej plnením úloh súvisiacich so zabezpečením radiačnej ochrany. Zahŕňajú problematiku legislatívy, biologických účinkov ionizujúceho žiarenia, princípy radiačnej ochrany, odstupňovaný prístup na regulovania radiačnej ochrany a povinnosti vo vzťahu k príslušnému dozornému orgánu radiačnej ochrany.

Nové znenie § 54 ustanovuje rozsah odbornej prípravy a aktualizačnej odbornej prípravy. Znižuje administratívnu záťaž aj požiadavky pre osoby vykonávajúce funkciu odborného zástupcu alebo osoby poverenej plnením úloh súvisiacich so zabezpečením radiačnej ochrany.

**K bodu 160**

V dôsledku zmeny filozofie praktického vykonávania štátneho dozoru formou inšpekcií sa vypúšťa pomenovanie osoby, ktorá vykonáva štátny dozor z tohto ustanovenia a upravuje sa dĺžka archivovania záznamov o vstupoch do kontrolovaných pásiem.

**K bodu 161**

Transpozícia článku 43 ods. 2 písm. b) smernice Rady 2013/59/Euratom a odstránenie duplicity s § 61 ods. 9 písm. d) tohto zákona.

**K bodu 162**

Transpozícia článku oddielu B ods. 2 písm. c) a d) prílohy X smernice Rady 2013/59/Euratom.

**K bodu 163**

Zjednodušenie ustanovenia. Skúšky zdrojov ionizujúceho žiarenia v závislosti od typu zdroja sú definované v samostatných paragrafoch tohto zákona. Kritériá ani intervaly pre skúšky prevádzkovej stálosti uzavretých žiaričov sa nedefinujú, okrem zdrojov ionizujúceho žiarenia na lekárske ožiarenie.

**K bodu 164**

Transpozícia smernice Rady 2013/59/Euratom.

**K bodu 165**

Novým doplneným ustanovením sa ukladá povinnosť zaistiť bezpečnosť rádioaktívnych žiaričov nielen počas nakladania s nimi (skladovanie, používanie), ale aj počas ich prepravy. Uvedené prispeje k zníženiu rizika ožiarenia osôb alebo kontaminácie životného prostredia, ku ktorému by mohlo dôjsť počas prepravy rádioaktívnych žiaričov.

**K bodu 166**

Zjednodušujú sa požiadavky na pracoviská nukleárnej medicíny v oblasti oznamovania nadobudnutia otvorených žiaričov.

**K bodu 167**

Upresňujú sa podmienky bezpečnosti pri preprave rádioaktívneho materiálu.

**K bodu 168**

Skúšky zdrojov ionizujúceho žiarenia v závislosti od typu zdroja sú definované v samostatných paragrafoch tohto zákona. Kritériá ani intervaly pre skúšky prevádzkovej stálosti uzavretých žiaričov sa nedefinujú, okrem zdrojov ionizujúceho žiarenia na lekárske ožiarenie.

**K bodu 169**

Precizovanie textu. Medzinárodné požiadavky vykonávať skúšky zdrojov ionizujúceho žiarenia sa nevzťahujú na otvorené žiariče.

**K bodu 170**

Dopĺňa sa nový odkaz.

**K bodu 171**

Upresnenie požiadaviek na pracoviská, na ktorých sa vykonáva činnosť vedúca k ožiareniu na základe oznámenia.

**K bodu 172**

Vypúšťa sa duplicitná požiadavka na monitorovanie pracoviska.

**K bodu 173**

Doplnenie ustanovení, ktoré upresňujú požiadavky na monitorovanie pracovísk registrovaných a oznamovaných pracovísk.

**K bodu 174**

Oprava nesprávneho nadpisu § 87. Nový nadpis zodpovedá obsahu ustanovenia.

**K bodu 175**

V tretej hlave sa upravuje nadpis „Uvoľňovanie rádioaktívnych látok a rádioaktívne kontaminovaných predmetov do životného prostredia“. Nový nadpis zodpovedá jeho obsahu.

**K bodu 176**

V § 88 nový nadpis znie „Uvoľňovanie rádioaktívnych látok a rádioaktívne kontaminovaných predmetov do životného prostredia bez povolenia“. Nový nadpis zodpovedá obsahu ustanovenia.

**K bodu 177**

Oprava nesprávnej terminológia. Nové znenie je v súlade s terminológiou definovanou v § 2 tohto zákona.

**K bodu 178**

V § 89 nový nadpis znie „Uvoľňovanie rádioaktívnych látok a rádioaktívne kontaminovaných predmetov do životného prostredia s povolením“.

Nový nadpis zodpovedá obsahu ustanovenia. Nové znenie je aj v súlade s terminológiou definovanou v § 2 tohto zákona**.**

**K bodu 179**

Nové znenie je aj v súlade s terminológiou definovanou v § 2 tohto zákona a jednoznačnejšie popisuje, akým spôsobom je možné uvoľňovať rádioaktívne kontaminovaný materiál do životného prostredia.

**K bodu 180**

Oprava nesprávnej terminológia. Nové znenie je v súlade s terminológiou definovanou v § 2 tohto zákona**.**

**K bodu 181**

Oprava nesprávnej terminológie. Nové znenie je v súlade s terminológiou definovanou v § 2 tohto zákona. Ustanovenie upravuje podmienky, za ktorých je možné uvoľňovať rádioaktívne kontaminovaný materiál z pracoviska z prírodným ionizujúcim žiarením tak, aby bola zabezpečená radiačná ochrana obyvateľstva.

**K bodu 182**

Vypúšťa sa § 90, ktorý bol duplicitou k požiadavkám na zisťovanie rádioaktívnej kontaminácie, ktorá je diskutovaná v príslušných častiach tohto zákona.

**K bodu 183**

Oprava nesprávnej terminológie. Nové znenie je v súlade s terminológiou definovanou v § 2 tohto zákona. Nový nadpis zodpovedá obsahu ustanovenia.

**K bodu 184**

Novým ustanovením sa dopĺňa definícia procesu uvoľňovania rádioaktívnych látok do atmosféry a hydrosféry. Uvedená definícia v súčasnom znení zákona chýbala.

**K bodu 185**

Oprava nesprávnej terminológie. Nové znenie je v súlade s terminológiou definovanou v § 2 tohto zákona.

**K bodu 186**

Oprava nesprávnej terminológia. Nové znenie je v súlade s terminológiou definovanou v § 2 tohto zákona a jednoznačne ohraničuje územie, na ktoré sa požiadavka vzťahuje.

**K bodu 187**

Novým ustanovením sa dopĺňa možnosť uvoľniť rádioaktívny materiál spod administratívnej kontroly alebo ho neobmedzene používať, ak spĺňa uvoľňovacie kritéria.

**K bodu 188**

Oprava ustanovenia.

**K bodu 189**

Oprava ustanovenia. Rádioaktívne materiály sa nedekontaminujú, dekontaminovať sa musia rádioaktívne predmety.

**K bodu 190**

Oprava nesprávnej terminológie. Nové znenie je v súlade s terminológiou definovanou v § 2 tohto zákona a jednoznačne definuje kritériá, za ktorých je možné vynášať predmety z kontrolovaného pásma.

**K bodu 191**

Vypúšťajú sa body, ktoré sú duplicitné k požiadavkám definovaným v iných častiach tohto zákona.

**K bodu 192**

Úprava nadpisu § 93. Nový nadpis zodpovedá obsahu ustanovenia.

**K bodu 193**

Legislatívno - technická úprava

**K bodu 194**

Nové ustanovenie definuje konkrétne uvoľňovacie úrovne prírodných rádionuklidov, ktoré vychádzajú z medzinárodných aj európskych odporúčaní. Ak pevný materiál spĺňa tieto uvoľňovacie úrovne, prírodný rádioaktívny materiál je možné uvoľniť spod administratívnej kontroly do životného prostredia.

**K bodu 195**

Legislatívno - technická úprava.

**K bodu 196**

Navrhovaná úprava zabezpečí, že sa požiadavky na nakladanie s rádioaktívnymi odpadmi budú vzťahovať aj na prírodný rádioaktívny materiál, ktorý neobsahuje významné množstvo rádionuklidov iného ako prírodného pôvodu a zároveň ktorý nie je vyňatý spod administratívnej kontroly vrátane rádioaktívneho materiálu, v ktorom objemová aktivita alebo hmotnostná aktivita prírodných rádionuklidov bola zvýšená technologickým procesom, čo doteraz v legislatíve chýbalo.

**K bodu 197**

Legislatívno - technická úprava.

**K bodu 198**

Úprava nesprávnej terminológie. Nové znenie je v súlade s terminológiou definovanou v § 2 tohto zákona a jednoznačne definuje kritériá, za ktorých je možné nakladať s rádioaktívnymi materiálmi.

**K bodu 199**

Navrhovanou zmenou sa presnejšie definuje povinnosť evidencie rádioaktívneho odpadu a upravuje sa pôvodné nesprávne znenie. Zároveň sa odstraňuje duplicitná požiadavka definovaná v inej časti zákona. Povinnosť uchovávať záznamy sa nevzťahuje na držiteľa povolenia na nakladanie s rádioaktívnym odpadom a ďalšie úpravy sú v súlade s opravou nesprávneho znenia.

**K bodu 200**

Navrhovaná zmena názvu presnejšie zodpovedá obsahu druhej hlavy.

**K bodu 201**

Pôvodné znenie sa nahrádza presnejšou formuláciou v súlade so správnou terminológiou a znie: „Opustený žiarič alebo opustený rádioaktívny materiál“.

**K bodu 202**

Pôvodné znenie sa nahrádza presnejšou formuláciou v súlade so správnou terminológiou.

**K bodu 203**

Povinnosť oznámenia Policajnému zboru Slovenskej republiky sa nevzťahuje na nález prírodného rádioaktívneho materiálu, v ktorom obsah rádionuklidov bol zvýšený technologickým procesom“ – ide o úpravu znenia z dôvodu jeho jednoznačnosti.

**K bodu 204**

Ide o úpravu znenia a upresnenie terminológie. Orgán radiačnej ochrany má kompetencie v rámci radiačnej ochrany a môže vydávať pokyny na zabezpečenie radiačnej ochrany.

**K bodu 205**

Precizovanie textu.

**K bodu 206**

Ide o úpravu znenia a upresnenie terminológie. Orgán radiačnej ochrany – Ministerstvo dopravy a výstavby Slovenskej republiky má kompetencie v rámci radiačnej ochrany aj v dopravných uzloch a môže vydávať pokyny na zabezpečenie radiačnej ochrany.

**K bodu 207**

Navrhované znenie je v súlade s kompetenciami orgánov radiačnej ochrany definovaných v § 6 až 9 tohto zákona. Kompetentným je vždy len regionálne príslušný orgán radiačnej ochrany alebo orgán radiačnej ochrany mimo rezortu zdravotníctva. Odbory radiačnej ochrany sú okrem Úradu verejného zdravotníctva Slovenskej republiky zriadené len na 4 úradoch verejného zdravotníctva (Bratislava, Banská Bystrica, Nitra, Košice). Prevádzkovatelia uvedených zariadení určených na zhromažďovanie alebo spracovanie kovového šrotu sú príslušnými RÚVZ vzdelávaní a informovaní o tom, ako postupovať v prípade nálezu rádioaktívneho materiálu.

**K bodu 208 a 209**

Legislatívno - technická úprava.

**K bodu 210**

Povinnosť oznámenia Policajnému zboru Slovenskej republiky sa nevzťahuje na nález prírodného rádioaktívneho materiálu, v ktorom obsah rádionuklidov bol zvýšený technologickým procesom“ – ide o úpravu nesprávneho znenia.

**K bodu 211**

Legislatívno-technická úprava textu. Precizovanie ustanovení.

**K bodu 212**

Upravujú sa požiadavky na finančné zabezpečenie nakladania s rádioaktívnym materiálom neznámeho pôvodu.

**K bodu 213 až 215 a 217**

Legislatívno-technická úprava textu. Precizovanie ustanovení.

**K bodu 216**

Oprava nesprávneho vnútorného odkazu.

**K bodu 218**

Upresnenie požiadaviek na oznamovanie významných udalostí.

**K bodu 219**

Ministerstvo dopravy a výstavby Slovenskej republiky požaduje od držiteľa povolenia vykonanie havarijného cvičenia súvisiaceho s prepravou a vyhotovenie jeho hodnotenia na účel pripravenosti pre riešenie núdzových situácií, ktoré by mohli vzniknúť pri preprave. Vzťahuje sa na držiteľov povolení na prepravu, ktorí nespadajú pod pôsobnosť zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov a vyhlášky ÚJD č. 55/2006 Z. z. o podrobnostiach v havarijnom plánovaní pre prípad nehody a havárie v znení neskorších predpisov. Navrhované ustanovenie nie je v rozpore s právnou úpravou, ktorá upravuje zabezpečovanie havarijných cvičení podľa vyššie spomenutého atómového zákona.

**K bodu 220**

Legislatívno-technická úprava. Precizovanie ustanovenia.

**K bodu 221**

Upravujú sa požiadavky na zabezpečenie radiačnej ochrany na pracoviskách, kde sa pri preprave môžu dočasne skladovať zásielky s obsahom rádioaktívnych materiálov a podmienky na zaistenie bezpečnosti pri preprave.

**K bodu 222**

Ustanovenie definuje podmienky zaistenia bezpečnosti pri preprave.

**K bodu 223 až 225**

Legislatívno-technická úprava. Precizovanie ustanovenia.

**K bodu 226**

Úprava nadpisu § 123. Nový nadpis zodpovedá obsahu ustanovenia.

**K bodu 227**

Legislatívno-technická úprava. Precizovanie ustanovenia. Vypustenie definície, ktorá je definovaná v iných častiach zákona.

**K bodu 228**

Legislatívno-technická úprava. Precizovanie ustanovenia. Doplnenie medzinárodne akceptovaného „white listu“ pre pracoviská s ožiarením prírodným ionizujúcim žiarením.

**K bodu 229 až 231**

Legislatívno-technická úprava. Precizovanie ustanovenia.

**K bodu 232**

Upravujú sa požiadavky na pracoviská s ožiarením radónom a ožiarením prírodným ionizujúcim žiarením. Navrhované ustanovenia definujú jednoznačne tieto požiadavky v súlade s medzinárodne akceptovanými odporúčaniami.

**K bodu 233 a 234**

Upresňujú sa požiadavky na prevádzkovateľov v oblasti leteckej prepravy. Precizuje sa terminológia v súvislosti s optimalizáciou radiačnej ochrany členov posádky lietadla.

**K bodu 235**

Navrhované ustanovenie definuje jednoznačne požiadavky vzťahujúce sa na pobytové priestory s ožiarením radónom, ktoré sú v súlade s medzinárodne akceptovanými odporúčaniami.

**K bodu 236**

Legislatívno-technická úprava.

**K bodu 237**

Navrhované ustanovenia definujú jednoznačne požiadavky vzťahujúce sa na pracoviská s ožiarením radónom a ožiarením prírodným ionizujúcim žiarením, a rovnako ožiarenie radónom pri projektovaní a výstavbe pracoviska na území so zvýšeným výskytom radónu vo vnútornom ovzduší a v pobytových priestoroch určených na dlhodobý pobyt osôb, ktoré sú v súlade s medzinárodne akceptovanými odporúčaniami.

**K bodu 238**

Legislatívno-technická úprava.

**K bodu 239**

Navrhované ustanovenie definuje jednoznačne požiadavky vzťahujúce sa na pobytové priestory s ožiarením radónom, ktoré sú v súlade s medzinárodne akceptovanými odporúčaniami.

**K bodu 240**

Legislatívno-technická úprava.

**K bodu 241**

Úprava nadpisu. Nový nadpis zodpovedá obsahu ustanovenia.

**K bodu 242**

Precizovanie textu a upresnenie terminológie.

**K bodu 243**

Povinnosti pre prevádzkovateľov predmetných zariadení vyplývajú z iných ustanovení tohto zákona. Národný akčný radónový plán sa už v prvej etape bude venovať reprezentatívnemu prieskumu v predmetných zariadeniach

**K bodu 244**

Legislatívno-technická úprava.

**K bodu 245**

Upresnenie rozsahu vzdelávania odborníkov v oblasti ochrany pred ožiarením radónom.

**K bodu 246**

Doplnenie rezortov, ktoré majú nezastupiteľnú funkciu pri aktualizovaní Národného akčného radónového plánu.

**K bodu 247 až 252**

Legislatívno-technická úprava.

**K bodu 253 a 254**

Upresnenie ustanovenia o kompetenciách pri vykonávaní monitorovania radiačnej situácie v núdzovej situácii a hodnotení ožiarenia obyvateľstva v núdzovej situácii.

Transpozícia článku 73 ods. 2 smernice Rady 2013/59/Euratom.

**K bodu 255**

Transpozícia článku 102 ods. 1 a článku 73 ods. 2 smernice Rady 2013/59/Euratom.

**K bodu 256 až 259**

Legislatívno-technická úprava.

**K bodu 260**

Členské krajiny nestanovujú najvyššie prípustné úrovne rádioaktívnej kontaminácie, ale riadia sa medzinárodne akceptovanými odporúčaniami.

**K bodu 261**

Doplnením slovného spojenia „potravinového reťazca a iných predmetov a komodít“ jednoznačne určujeme, že je potrebné sa riadiť najvyššími prípustnými hodnotami aj pre tieto komodity, ak ich medzinárodné spoločenstvo určuje.

**K bodu 262 až 264**

Legislatívno-technická úprava. Precizovanie ustanovení.

**K bodu 265**

Podobne ako pracovníci Úradu jadrového dozoru Slovenskej republiky vykonávajú inšpekčnú činnosť v oblasti jadrovej bezpečnosti, pracovníci orgánov radiačnej ochrany vykonávajú inšpekčnú činnosti v oblasti radiačnej ochrany. Štátny dozor sa vykonáva prostredníctvom inšpekcií a pracovníci, ktorí túto činnosť vykonávajú, vykonávajú inšpekčnú činnosť, sú inšpektormi v oblasti radiačnej ochrany.

**K bodu 266 až 268**

Úprava ustanovenia vzhľadom na novoprijatú filozofiu vykonávania inšpekčnej činnosti.

**K bodu 269**

Legislatívno-technická úprava.

**K bodu 270**

Doplnenie opatreniadočasne alebo trvale vykonávať činnosť vedúcu k ožiareniu alebo poskytovať službu dôležitú z hľadiska radiačnej ochrany, ak dochádza k porušovaniu požiadaviek podľa tohto zákona.

**K bodu 271 až 273**

Upresňujú sa opatrenia na odstránenie nedostatkov a dopĺňajú sa opatrenia na predchádzanie vzniku ochorení a iných porúch zdravia v dôsledku ožiarenia ionizujúcim žiarením.

**K bodu 274**

Legislatívno-technická úprava.

**K bodu 275**

Legislatívno-technická úprava vzhľadom na novoprijatú filozofiu vykonávania inšpekčnej činnosti.

**K bodu 276 až 279**

Legislatívno-technická úprava.

**K bodu 280**

Doplnenie správnych deliktov.

**K bodu 281**

Doplnenie ustanovenia o porušení podmienok v § 103 až 105 držiteľom povolenia na prepravu.

**K bodu 282 až 285**

Upravujú sa ustanovenia o správnych deliktoch.

**K bodu 286**

Legislatívno-technická úprava.

**K bodu 287 až 290**

Doplnenie splnomocňovacích ustanovení.

**K bodu 291**

Dopĺňajú sa prechodné ustanovenia.

**K bodu 292**

V prílohe č. 3 sa dopĺňa časť 3 vzťahujúca sa na zaistenie bezpečnosti pri preprave.

Doplnenie nových kritérií pre zaistenie pri preprave rádioaktívneho materiálu, ktoré sú v súlade s medzinárodne akceptovanými požiadavkami.

**K bodu 293 a 294**

Na zníženie administratívnej záťaže a uľahčenie procesu získania rozhodnutia o registrácií a povolení orgánov radiačnej ochrany, boli zjednodušené dokumenty, ktoré je potrebné k žiadostiam prikladať. Ak sa vyžaduje k  žiadosti o vydanie povolenia na vykonávanie činnosti vedúcej k ožiareniu predloženie rozhodnutia stavebného úradu o predčasnom užívaní stavby, toto môže byť predložené aj pred nadobudnutím právoplatnosti.

**K bodu 295**

Legislatívno-technická úprava.

**K bodu 296**

V prílohe č. 6 v časti 4 v bode I. sa upresňujú požiadavky rozsah dokumentácie na umiestnenie stavby a na stavbu jadrového zariadenia.

**K bodu 297**

V prílohe č. 6 v časti 4 v bode II. sa dopĺňajú požiadavky na vykonávanie lekárskeho ožiarenia pri biomedicínskom výskume.

**K bodu 298**

V prílohe č. 6 v časti 4 sa dopĺňa bodom IV. O posudzovaní návrhu na schválenie typu obalového súboru na prepravu rádioaktívnych materiálov s výnimkou jadrových materiálov.

**K bodu 299**

Na zníženie administratívnej záťaže a uľahčenie procesu získania rozhodnutia o registrácií a povolení orgánov radiačnej ochrany, boli zjednodušené dokumenty, ktoré je potrebné k žiadostiam prikladať.

**K bodu 300**

Legislatívno-technická úprava.

**K bodu 301**

Úprava nadpisu v prílohe č. 9 v časti A.

**K bodu 302 a 303**

Zmena intervalu pre skúšky dlhodobej stability pre Intraorálne stomatologické röntgenové prístroje (film) a RVG.

**K bodu 304 a 305**

Doplnenie intervalu pre skúšky dlhodobej stability pre CT simulátor a zariadenie určené na ožarovanie krvi.

**K bodu 306 až 307**

Legislatívno-technická úprava.

**K bodu 308**

Upravuje sa interval pre skúšky dlhodobej stability mikroštrukturálnych RTG prístrojov a technických RTG prístrojov na kontrolu kvality výrobkov.

**K bodu 309**

Skúšky dlhodobej stability sa na RTG prístrojoch na kontrolu batožín a laboratórnych analyzátoroch nevykonávajú. Preto bol interval vypustený.

**K bodu 310 až 313**

Legislatívno-technická úprava.

**K bodu 314**

V prílohe č. 11 sa upravuje stratégia na prípravu a aktualizáciu Národného akčného radónového plánu.

**K bodu 315 a 316**

Legislatívno-technická úprava.

**K Čl. II**

Upresňuje sa znenie ustanovenia o výške správneho poplatku v sadzobníku správnych poplatkov časti VIII. Finančná správa a obchodná činnosť, položke 150 písmeno v).

**K Čl. III**

V súvislosti s potrebou posudzovania biomedicínskeho výskumu Úradom verejného zdravotníctva Slovenskej republiky, ak sa využívajú zdroje ionizujúceho žiarenia, sa ustanovuje, že posúdenie sa nevyžaduje, ak sa lekárske ožiarenie vykonáva na základe štandardnej zdravotnej indikácie a vedie k priamemu prospechu pre zdravie pacienta.

Zosúladenie terminológie v § 44d s terminológiou v opatrení MZ SR č. S02933-2018-OL aby bolo možné porovnať radiačnú záťaž pacienta pri vyšetrení rôznych orgánov pomocou rôznych vyšetrovacích postupov a modalít. Upresnenie ustanovení vyplývajúcich z transpozície smernice 2013/59/Euratom.

**K Čl. IV**

Plnenie povinností vyplývajúcich z formálneho oznámenia Európskej komisie.

**K Čl. V**

Navrhuje sa doplnenie odborov štátnej služby v súvislosti s úpravami § 155 o výkone štátneho dozoru a v súvislosti s pripomienkou vznesenou v medzirezortnom pripomienkovom konaní a transpozíciou článku 76 smernice 2013/59/Euratom.

**K Čl. VI**

Navrhuje sa účinnosť návrhu zákona na 1. januára 2023, okrem čl. I bodu 235. §127 ods. 1 písm. b), ktorý nadobúda účinnosť 1. januára 2027.